સૂત્રોએ જણાવ્યું હતું કે, નિયમનકારનું તારણ છે કે બજારમાં દબદબો ધરાવતી ટેલીકોમ કંપનીઓએ રિલાયન્સ જિઓને ઇન્ટરકનેક્શન પોઇન્ટ આપવાનો ઇનકાર કરવા સીઓએઆઈનાં પ્લેટફોર્મનો ઉપયોગ કર્યો હતો. સીઓએઆઈની ભૂમિકા સ્પર્ધાવિરોધી સમજૂતીઓ સાથે સંબંધિત સ્પર્ધા કાયદાની જોગવાઈ 3નાં સંદર્ભમાં ચકાસવી પડશે. ઉલ્લેખનીય છે કે, રિલાયન્સ જિઓએ ગયા વર્ષે સીઓએઆઈ તેમજ ભારતી એરટેલ, વોડાફોન અને આઇડિયા સેલ્યુલર સામે બિન-સ્પર્ધાત્મક કામગીરી કરવાની બે ફરિયાદ કરી હતી. આ ફરિયાદો પર હજુ નિર્ણય લેવાયો નથી.